כשהאנגלים מדברים על כלי בישול הם משתמשים בביטוי pots and pans, שנשמע לאזניים הישראליות שלי כמו "סירים ומחבתות", אבל זה לא מדוייק – pot זה לא בדיוק סיר ו-pan זה לא בדיוק מחבת, למרות ש-pot הוא לפעמים סיר וסיר הוא לפעמים pot, ומחבת היא frying pan, כלומר סוג מסויים של pan.
זהו, סתם משהו ששמתי לב אליו תוך שיחה משפחתית על סיר שנשרף: הסיר עם הידית הארוכה – ביטוי שיהיה מאד קל לישראלי לתרגם אותו בטעות בתור "the pot with the long handle" אבל אם תגידו את זה לאנגלי הוא יסתכל עליכם כאילו נפלתם מהירח (אני כבר רגילה למבט הזה), כי אצלם אם יש לזה ידית ארוכה זה לא pot, זה saucepan, ואז אין צורך לציין שיש לו ידית ארוכה.
רשומה זו פורסמה בקטגוריה בלוג, עם התגים אותי זה משעשע, אנגלית, אנגלית בריטית, מילים, עברית, שפות, תרגום, מאת דּוֹדָשְלָהּ. אפשר להגיע ישירות לרשומה זו עם קישור ישיר.
טוב, אין לי אלא להמליץ על through the language glass של דויטשר (שיצא גם בעברית כ'בראי השפה').